אז לאחר שעברנו על ההגדרה של גוגל שופינג – מה זה, כדאי לדעת שלפרסום בגוגל שופינג ישנם מספר מגבלות וכללים בנוגע לפרסום מוצרים.
מוצרים מזויפים – גוגל אוסרת על מכירה או פרסום של מוצרים מזויפים, כלומר מוצרים הכוללים סימן מסחרי או לוגו שזהים או דומים לאלה של מוצרים אחרים ונועדו לבלבל את הקונים.
מוצרים מסוכנים – אסור לפרסם מוצרים הגורמים נזק, פגיעה או פציעה. למשל: סמים, ציוד לשימוש בסמים, כלי נשק, תחמושת, חומרי נפץ וזיקוקים, מוצרי טבק.
מוצרים המאפשרים התנהגות לא ישרה – למשל, תוכנות לפריצה או הוראות פריצה לאתרים, מסמכים מזויפים, תוכנות לזיוף מסמכים, מוצרים המאפשרים לרמות בלימודים.
תוכן בלתי הולם – תוכן שעשוי לפגוע בזולת או לקדם שנאה, אפליה או אלימות. למשל: הפחדה של אדם או קבוצה, אפליה על רקע גזע, פריטים הנמצאים בשימוש של קבוצות שנאה, תמונות של זירות פשע או תאונות, רצח, פגיעה עצמית, התאכזרות לבעלי חיים, מכירה של זנים בסכנת הכחדה.
מלבד התוכן האסור בפרסום, ישנו תוכן מוגבל, כדוגמת פרסום המיועד למבוגרים בלבד, הימורים, אלכוהול ופרסום בעל תוכן פוליטי. המשמעות של התוכן המוגבל היא שגוגל תתיר לכם לבצע פרסום, אם כי ישנה מדיניות שמטרתה למנוע פרסום מודעות כאלו בזמן ובמקום בהם הן עשויות להיות בלתי הולמות. למשל, פרסום בשעות הלילה בלבד / פרסום במדינות מותרות בלבד, ועוד.